Esme

Adaptada de https://www.artstation.com/vegera

Esme va ser un membre de la Cadena dins la delegació de Gobral, a la Companyia 44.

Amb experiència com a metgessa de guerra, es dedicava a assistir als seus companys i protegir-los.

## Infantesa a Rem

Esme va néixer a les Ciutats lliures de Rem l'any 2552. Filla de Pilar, una bugadera humana, no va conéixer mai el seu pare. Aviat va aprendre a no preguntar per ell, donat que la seva curiositat omplia de tristesa els ulls de la seva mare. A l'escola, compartia classe amb nens de diverses races i es veia sempre com la més petita dels humans.

## Ajudant de laboratori

Quan tenia 16 anys, la directora de l'escola la va cridar al seu despatx perquè li havia arribat una bona oportunitat: un jove mag acabava de muntar un laboratori i buscava un aprenent espabilat. Amb la carta de recomanació de la directora, Esme es va presentar a la torre de Jurick. La va rebre un corb parlant, que la va conduir a un petit despatx on l'au va parlar sense descans. Donava informació molt vaga sobre les tasques a realitzar, tot entre comentaris sobre objectes brillants i insectes saborosos. Mitja hora més tard, el jove mag, que tan sols era uns anys més gran que ella, va entrar al despatx i va dir "Ah, encara ets aquí? Contractada". I així va ser com Esme va aconseguir la feina sense dir gairebé ni una sola paraula.

Els primers mesos al laboratori van ser molt feliços per Esme. Jurick estudiava les característiques físiques de les diferents races i realitzava operacions a persones lesionades amb l'objectiu de curar-les, especialment exsoldats, i aconseguint resultats més o menys satisfactoris. Esme aprenia d'ell i cada vegada podia participar més. Quan va ser el torn d'estudiar els mitgerols, Esme es va espantar en veure que tenia alguns trets en comú amb aquella raça, menys que amb els humans però clarament patents. Va demanar explicacions a la seva mare, i va ser aleshores quan Pilar va confessar que era originària de Prienne i el seu pare era un mitgerol, que va ser assassinat uns mesos abans que Esme nasqués. Per evitar que a Esme li passés el mateix, Pilar va marxar sola a Rem.

Els mesos passaven i els experiments de Jurick s'anaven tornant més invasius. Cada cop passava més hores aïllat fent teories, dormia menys, i feia servir procediments més qüestionables. Esme va començar a trobar informes falsejats i veure com Jurick era incapaç d'entendre el patiment d'alguns subjectes. Amb pesar, va escriure-li una carta acomiadant-se i agraint-li aquell any d'ensenyaments. Quan va marxar, Esme creia que era probable que Jurick trigués setmanes en descobrir que ella havia marxat.

Anys més tard, quan va descobrir que Jurick havia fugit de Rem, es va sentir culpable de no haver intentat reconduir el camí del talentós mag.

## El viatge d'Erik

Poc després de descobrir els seus orígens, Pilar i Esme van fer un breu viatge a Prienne per conéixer, Lorel, el capellà que va ajudar a fugir a Pilar. Des de llavors, Lorel i Esme es van cartejar sovint, on debatien sobre religió i Esme explicava les seves històries a la guerra per donar idees a l'escriptor.

A principis de 2574, Lorel li va escriure demanant que ajudés a ell i altres membres de la família a acompanyar a Erik, un altre nét, a trobar el seu pare. Per tant, Esme va emprendre un nou viatge que la portaria lluny de Rem.

## Pas per la Cadena

En arribar a la Cadena seguint una pista sobre el pare d'Erik, Esme es va retrobar inesperadament amb Jurick. El grup de viatgers va decidir quedar-se a la Cadena per tal que Erik pogués conviure amb el seu pare. Esme va estar a favor d'aquesta decisió en veure la gran necessitat de sanadors que tenia la companyia de mercenaris. A més, els Déus li havien donat una segona oportunitat per ajudar a Jurick, i ara sí ho faria.